open-index/open-wikipedia-markdown huggingface dataset:
नैंसी ग्रेस

**नैंसी एन ग्रेस** (अंग्रेजी: Nancy Ann Grace; जनम: 23 अक्टूबर 1959) एक ठो अमेरिकी कानूनी टिप्पणीकार आ टीवी पत्रकार बाड़ी। ई साल 2005 से 2016 ले एगो टीवी शो *नैंसी ग्रेस* के होस्ट कइली हे एचएलएन टीवी पर रात खा आवे वाला सेलिब्रिटी समाचार आ करेंट अफेयर संबंधी शो रहल। नैंसी कोर्ट टीवी के  *क्लोज़िंग आर्गुमेंट्स* (1996–2007) के होस्ट भी रहल बाड़ी। एकरे अलावा ई लेखिका के रूप में  किताब *ऑब्जेक्शन!: हाउ हाई-प्राइस्ड डिफेंस अटार्नीज, सेलिब्रिटी डिफेंडेंट्स, एंड अ 24/7 मीडिया हैव हाइजैक्ड आवर क्रिमिनल जस्टिस सिस्टम* के सह-लेखिका रहली। ई सिंडिकेट कोर्टरूम रियलिटी शो (अदालत के सीन वाला रियलिटी शो) *स्विफ्ट जस्टिस विद नैंसी ग्रेस* में आर्बिट्रेटर के भूमिका कइली।

ग्रेस जार्जिया के अटलांटा में जिला अटार्नी के ऑफिस में प्रासीक्यूटर रहली। कई बेर ई मुद्दा सभ के एह तरीका से डिस्कस करे ली जेकरा के ई पीड़ित के अधिकार के पक्ष से बात कइल कहे ली, एह तरीका के बढ़ के बात करे के शैली के कारन इनके तारीफी भी होला आ आलोचना भी होला।

## संदर्भ

श्रेणी:अमेरिका के लोग
श्रेणी:अमेरिकी पत्रकार
श्रेणी:अमेरिका के लेखक
श्रेणी:जियत लोग
श्रेणी:1959 में जनम
ईशान खट्टर

**ईशान खट्टर** एगो भारतीय एक्टर बाड़ें। ई एक्टर राजेश खट्टर आ नीलिमा अज़ीम के बेटा हवें आ शाहिद कपूर के सौतेला भाई हवें। हाल में इनके फिलिम *धड़क* रलीज भइल बा जेह में ई जान्ह्वी कपूर के साथे लीड रोल में बाड़ें।

## संदर्भ

श्रेणी:भारतीय एक्टर
श्रेणी:जियत लोग
श्रेणी:1995 में जनम
ब्रिटनी स्पीयर्स

**ब्रिटनी स्पीयर्स** (; जनम: 2 दिसंबर 1981) एगो अमेरिकी सिंगर, डांसर आ ऐक्ट्रेस बाड़ी। ई बचपने से गावे सुरू कइली आ बहुत कम्मे उमिर में इनके काफी परसिद्धी मिलल। पॉप गायन में इनके परसिद्धि के कारन इनके *प्रिंसेस ऑफ पॉप* (पॉप के राजकुमारी) के रूप में जानल जाला।

## संदर्भ

श्रेणी:अमेरिका के लोग
श्रेणी:जियत लोग
श्रेणी:1981 में जनम
बरौनी रिफाइनरी

**बरौनी रिफाइनरी** भारतीय राज्य **बिहार** के बेगूसराय जिला में बरौनी नाँव के जगह पर अस्थापित एगो तेल रिफाइनरी बाटे। एह रिफाइनरी के अस्थापना रूस के सहजोग से कइल गइल रहे आ एकर सुरुआती छमता 1&nbsp;MMTPA रहल। वर्तमान में एकर छमता 6.1&nbsp;MMTPA बा आ अब एकरे साथे एगो कैटालिक रिफार्मर यूनिट (सीआरयू) भी 1997 के बाद से जोड़ दिहल गइल बा।

ई आसाम के डिगबोई तेल क्षेत्र से आवे वाला तेल के शोधे खाती बनावल गइल रहल। वर्तमान में ई हल्दिया आ पारादीप पोर्ट से भी पाइपलाइन से जुड़ल बा इहाँ से कच्चा पेट्रोलियम हासिल करे ले।

## संदर्भ

श्रेणी:भारत के तेल रिफाइनरी
श्रेणी:बिहार के भूगोल

 

Hello sir' mai brauni refinery ke pas me rahta hu aap mujhe eak mauka de mai aapko best content provide karunga Thankyou.
एलओएल

**एलओएल** (**LOL** भा **lol**) अंग्रेजी में *लाफिंग आउट लाउड* (laugh(ing) out loud) के छोट रूप (शार्ट फ़ार्म) हवे, मने एकर मतलब होला "जोरजोर से हँसी/हँसल"। ई इंटरनेट स्लैंग हवे जे चैटिंग में इस्तेमाल होला। एकरे ब्यापक प्रयोग के चलते ई साल 2011 में *[[आक्सफोर्ड अंग्रेजी डिक्शनरी]]* में शामिल कइल जा चुकल बा।

कभी कभार एकरे जगह पर **lul**, **LoLz** या **lulz** के इस्तेमाल भी एही अरथ में होला।

## संदर्भ

श्रेणी:इंटरनेट स्लैंग
रिचार्ड वैगनर

**विल्हेल्म रिशार्ड वॅग्नर** (Wilhelm Richard Wagner ; 22 मई 181313 फरवरी 1883) एगो जर्मन संगीत कंपोजर, थियेटर डाइरेक्टर, पोलेमिसिस्ट आ कंडक्टर रहलें जिनके ऑपेरा खाती जानल जाला। जादेतर ओपेरा डाइरेक्टर लोग के बिपरीत ई अपना रचना खाती लिबेरेतो आ म्यूजिक दुनों खुदे लिखें। सुरुआती परसिद्धि इनके रोमांटिक रचनाकार के रूप में मिलल आ बाद में ई अपने *Gesamtkunstwerk* ("total work of art", "कला के संपूर्ण काम") के बिचार से ऑपेरा के जगत में क्रांति ले आ दिहलें; एह सम्पूर्ण कला के मतलब कबिताई, विजुअल, म्यूजिकल आ नाटकी के कला सभ के एक साथ सिंथेसिस रहल।

## संदर्भ

श्रेणी:जर्मनी के लोग
श्रेणी:संगीतकार
श्रेणी:1883 में निधन
सामान आ सेवा टैक्स (भारत)

**सामान आ सेवा टैक्स**, जेकरा के अंग्रेजी में **गुड्स एंड सर्विसेस टैक्स** भा संछेप में **जीएसटी** के नाँव से जानल जा रहल बा एक किसिम के इनडाइरेक्ट टैक्स भा उपभोग पर लागे वाला टैक्स बा जे भारत में सामान-असबाब आ सेवा के सप्लाई पर लिहल जा रहल बा। एक देस एक टैक्स के धारणा के तहत ई टैक्स सिस्टम लागू कइल गइल ताकि अलगा-अलगा राज्य सभ के टैक्स के ख़तम क के पूरा देस में एकही नियन टैक्स लगावल जाय।

ई टैक्स, भारतीय संसद में एगो खास कार्यक्रम आयोजित क के 1 जुलाई 2017 के आधी रात से लागू कइल गइल।

## संदर्भ

श्रेणी:भारतीय अर्थब्यवस्था
एकादसी

**एकादसी** भा **एकदसी** (संस्कृत: एकादशी) हिंदू पतरा के अनुसार इगारहवीं तिथी हऽ। ई महीना में दू बेर आवे ले अन्हार पाख के एकादशी आ अँजोर पाख के एकादशी। इनहन के क्रम से कृष्णा एकादशी आ शुक्ला एकादशी भी कहल जाला। एकरे अलावा हर महीना के दुनों एकादसी सब के अलग-अलग नाँव भी धइल गइल बा जे परंपरागत हिंदू धार्मिक मान्यता आ कथा कहानी से जुड़ल नाँव हवें। इनहन में से कुछ के खास महत्व आ कथा हवे।

हिंदू आ जैन धर्म में एह तिथि के पबित्र तिथि मानल जाला आ बहुधा लोग बरत-उपास करे ला (भुक्खे ला)। हिंदू धर्म में ई भगवान् बिष्णु के दिन भी मानल जाला।

## संदर्भ

श्रेणी:हिंदू पतरा
श्रेणी:तिथी
सेनेटरी नैपकिन

260px|thumb|alt=दूठो सफ़ेद क्रीमी कलर के पैड |सैनिटरी पैड
**सेनेटरी नैपकिन**, **सेनेटरी पैड** या फिर **पैड** एक किसिम के गद्दीदार पैड होला जे महीनावारी के दौरान औरतन के बुर से निकसे वाला खून के सोखे खाती चड्ढी/पैंटी में पहिरल जाला। ई एक तरह के सफाई आ स्वच्छता (हाइजीन) रखे के जोगाड़ हवे। एह गद्दी सभ के ब्यापक रूप से औद्योगिक उत्पादन आ बिकिरी होखे के पहिले के जमाना में औरत सब एह काम खाती कपड़ा के टुकड़ा इस्तेमाल करें, हालाँकि, कम बिकसित देस सभ में अभिन ले अइसन बेहवार जारी बाटे।

माहवारी के खून सोखावे के अलावा ई पैड अउरी इस्तेमाल में भी आ सके ला जइसे कि बुर के सर्जरी (ऑपरेशन) के बाद, जचगी के बाद होखे वाला डिस्चार्ज के सोखे खातिर, या फिर गरभ गिरावे के बाद या अइसन कौनों दसा में जब बुर से निकले वाला खून के सोखे के जरूरत होखे।

## संदर्भ

श्रेणी:सेहत
मालाबार तट

240px|thumb|भारत में मालाबार तट के लोकेशन
**मालाबार तट** भा **मालाबार किनारा** दक्खिन भारत के पच्छिमी समुंदरी किनारे पर पातर पट्टी के रूप में बिस्तार लिहले एगो समुंद्री किनारा हवे। आमतौर पर एकर बिस्तार कन्याकुमारी से ले के पूरा केरल राज्य आ कर्नाटक राज्य के किनारा भर मानल जाला। हालाँकि, कुछ लोग पूरा पच्छिमी किनारा के एह नांव से बोलावे ला, जबकि कुछ लोग गोवा आ महाराष्ट्र के किनारा के कोंकण तट के नाँव देला। एह किनारा के दक्खिनी हिस्सा लक्षदीप सागर के साथे हवे जे खुद अरब सागर के हिस्सा हऽ,  उत्तरी हिस्सा सीधे अरब सागर के सहारे हवे।

मालाबार तट पच्छिमी घाट के सहारे एगो पातर पट्टी हवे जहाँ पच्छिमी घाट के पहाड़ी सभ मानसून के बादर रोक के भरपूर बरखा करावे लीं। एही से ई इलाका पर्याप्त नमी वाला हवे आ बिबिध किसिम के फसल उपजावल जालीं। धान, नारियल आ मसाला सभ के खेती खाती ई इलाका बहुत परसिद्ध हवे।

## संदर्भ

श्रेणी:भारत के भूगोल
श्रेणी:केरल
ब्लड प्रेशर

**ब्लड प्रेशर** (Blood pressure; अरथ: खून क दबाव) जेकरा ***बीपी*** भी कहल जाला, शरीर में खून के आवाजाही के दौरान खून ले जाए वाली नस सभ के देवाल पर पड़े वाला दबाव (प्रेशर) होला। शरीर में खून के आवाजाही दिल के धड़कन पर आधारित होला: दिल के मांसपेशी सभ जब सिकुड़ के खून के पूरा शरीर में पंप करे लीं तब नस पर दबाव बढ़ जाला; एकरे बिपरीत जब दिल के मांसपेशी सभ ढील होखे लीं पूरा शरीर से खून वापस दिल में लवटे ला, एह समय खून के दाब नस के देवाल पर सभसे कम होला। एही दुनों दाब के नाप ब्लड प्रेशर हवे।

अलगा से अगर खास कौनों सूचना भा जानकारी ना दिहल होखे, ब्लड प्रेशर आमतौर पर बड़हन धमनी (साफ़ खून ले जाए वाली नस) सब में प्रेशर के नाप होला। एह तरीका के धमनी सभ में, ऊपर बतावल कारण अनुसार, दाब के दू गो नाप आवे ला - अधिकतम आ सभसे कम। इनहन के क्रम से *सिस्टोलिक* दाब (या *सिस्टोल*) आ *डायस्टोलिक* दाब (*डायस्टोल*) कहल जाला। नाप के इकाई मिलीमीटरपारा (mmHG) होला जे दाब के सभसे आम इकाई हवे, मने कि आसपास के हवा के दाब से (जेकरा के सुन्ना मान लिहल जाला) से केतना ढेर दाब खून के बा। नापे वाला यंत्र के *स्फाइग्नोमैग्नोमीटर* कहल जाला, एह में नली में पारा भरल होला आ पारा के ऊँचाई मिलीमीटर में नापल जाला। आमतौर पर एगो स्वस्थ-सेहतमंद आदमी के ब्लड प्रेशर 120/80 mmHG होला; मने की सिस्टोल 120 आ डायस्टोल 80 mmHG के बराबर।

ब्लड प्रेशर, आदमी के सेहत के कुछ सभसे महत्व के चीन्हा सभ में से एक हवे। अगर ब्लड प्रेशर सामान्य से ढेर होखे तब एह दसा के हाई बीपी (हाइपरटेंशन) आ अगर सामन्य से कम होखे तब लो बीपी (हाइपोटेंशन) कहल जाला।

## संदर्भ


श्रेणी:सेहत
हत्या

**हत्या**, **कतल** भा **मडर** (उर्दू:  *क़त्ल*; अंग्रेजी: Murder *मर्डर*) अइसन काम हवे जेह में गैर कानूनी ढंग से दुसरा मनुष्य के मार दिहल (मुआ दिहल) जाला, जबकि एह काम के सही (बैध) ठहरावे भा न्यायसंगत बतावे के कौनों कारन न होखे, खास तौर से गैर-कानूनी ढंग से मुआवल आ पहिले से सोचसमझ के अइसन कइल।

## संदर्भ


श्रेणी:मानवहत्या
हाई ब्लड प्रेशर

**हाइ ब्लड प्रेशर** जेकरा **हाई बीपी** भा **हाइपरटेंशन** () के नाँव से भी जानल जाला, एक तरह के सेहत संबंधी समस्या हवे जेह में आदमी के शरीर में ब्लड प्रेशर हमेशा नार्मल से ढेर बनल रहे ला। ई लमहर समय लेवे वाली समस्या हवे, मने अचानक ना होला बलुक धीरे-धीरे डेवलप होला। आमतौर पर एकर कौनों सीधा लच्छन भी ना होखे ला। हालाँकि, हाइपरटेंशन के कारण कई किसिम के बेमारी हो सके लीं। हाई ब्लड प्रेशर अगर बहुत दिन ले रहे, या फिर बहुत बेसी हो जाय, आँख में *कोरोनरी आर्टरी डिजीज*, हार्ट फेल होखल, हार्ट संबंधी अउरी समस्या आ किडनी संबंधी समस्या हो सके लीं।

## संदर्भ

श्रेणी:सेहत
श्रेणी:ब्लड प्रेशर
पीठ दर्द

**पीठ दरद** भा **पीठ दर्द** आदमी के पीठ में होखे वाला दरद हवे। ई एक किसिम के सामन्य नाँव हवे जेह में हर किसिम के दरद के सामिल क लिहल जाला जे पीठ में होला। हालाँकि, जगह के आधार पर एकरा के कई परकार में बाँटल जाला। सभसे ऊपर, गर्दन के दर्द (सर्वाइकल), ऊपरी पीठ से दरद (थोरासिक), निचला पीठ भा कर्हियाई (कमर) के दर्द, कमर से नीचे पिछवाड़ा में दर्द। इनहन में से कमर के दर्द (लंबर) सभसे आम पावल जाला काहें की इहे हिस्सा ऊपरी शरीर के सभसे ढेर वजन सहे ला।

## इहो देखल जाय
* स्पांडिलाइटिस
** सर्वाइकल स्पांडिलाइटिस
* स्पांडिलोइसिस

## संदर्भ

श्रेणी:दरद
श्रेणी:पीठ
स्पांडिलाइसिस

**स्पांडिलाइसिस** () एगो ब्यापक शब्द हवे जेकर मतलब कौनों भी कारन से रीढ़ के हड्डी के क्षय होखे (डीजेनेरेशन) के दसा हऽ। सकेत अरथ में, ई ऑस्टियोआर्थराइटिस के कहल जाला, मने कि उमिर बढ़े के साथ रीढ़ के हड्डी के क्षय।

आमतौर पर एकरे कारन रीढ़ के गोटी सभ परभावित होखे लीं, इनहन के वर्टेब्रा कहल जाला आ इनहना के जोड़ के परभावित होखे के संभावना भी होला। अइसन होखे के कारन सभसे प्रमुख लच्छन के रूप में पीठ के दरद होला। अगर ई बेमारी ढेर बढ़ जाय तब रीढ़ के बीचोबीच से हो के गुजरे वाली *स्पाइनल कार्ड* आ *नर्व रूट* सभ पर दबाव पड़े ला आ एकरे कारण सुन्न होखे भा मांसपेशी के कमजोरी नियर समस्या पैदा हो सके ले।

## संदर्भ

श्रेणी:पीठ
स्पांडिलाइटिस

**स्पांडिलाइटिस** भा **स्पॉन्डिलाइटिस** () एगो सेहत संबंधी समस्या हवे जेह में रीढ़ के हड्डी के गोटी सभ जिनहन के वर्टेब्रा कहल जाला, में सूजन आ जाले। अक्सर एकरे साथे कम से कम दू गो वर्टेब्रा के बीच के जोड़ में भी समस्या हो जाले जेकरा के खुद स्पांडिआर्थराइटिस कहल जाला।

## इहो देखल जाय
* स्पांडिलाइसिस
* पीठ दर्द

## संदर्भ

श्रेणी:पीठ
किडनी के पथरी

260px|thumb|किडनी के काट आ पथरी के स्थिति के चित्र
**किडनी के पथरी के बेमारी** अइसन दसा ह जेमें पेशाब के रास्ता में ठोस पदार्थ के टुकड़ा के बन जाए से ब्यक्ति के दरद आ अउरी कई किसिम के समस्या होखे ला। आमतौर पर किडनी (गुर्दा) में अइसन ठोस पदार्थन के जमाव से ई टुकड़ा बन जालें (इनहने के स्टोन भा पथरी कहल जाला)। जब ई किडनी से निकल के पेशाब के साथ ब्लाडर के ओर बढ़े लें नली में फँस जालें अगर इनहन के साइज बड़ होखे, अइसन दसा में असह दरद होला।

## संदर्भ

श्रेणी:किडनी
श्रेणी:बेमारी
आँखि

**आँखि** भा **आँख** शरीर के नजर वाला सिस्टम के अंग हवे। आँखि जीव सभ के देखे में सक्षम बनावे ला। आँखि के मुख्य काम प्रकाश के संवेदना कइल आ ओकरा के इलेक्ट्रो-केमिकल सिग्नल में बदल के न्यूरान सभ द्वारा भेजल हवे, इहे सिग्नल दिमाग में जा के दिमाग के इनपुट देलें।

बिकसित जीवधारी सभ में आँखि लेंस वगैरह के एगो जटिल ऑप्टिकल सिस्टम होला।

## संदर्भ


श्रेणी:मानव शरीर
कड़कनाथ

**कड़कनाथ** भा **काली मासी** मुर्गा के एगो किसिम बा जे मूल रूप से भारतीय राज्य मध्य प्रदेश के झाबुआ आ धार जिला के हवे। ई भारत में चिकन के एगो बहुत डिमांड वाली किसिम हवे काहें से कि एह में प्रोटीन के लेबल हाई होला आ फैट आ कोलेस्ट्राल कम होला। एह में फैट के मात्रा 0.73 — 1.03% होले जबकि अउरी आम मुर्गा सभ में ई लगभग 13 से 25% होखे ले।

## संदर्भ

श्रेणी:मुर्गा
एचटीटीपी कुकी

**एचटीटीपी कुकी** () (भा **इंटरनेट कुकी**, **वेब कुकी** या खाली **कुकी**) एक तरह के छोट डेटा होला जे वेबसाइट द्वारा भेजल जाला आ इंटरनेट ब्राउज करे वाला ब्यक्ति के कंप्यूटर में वेब ब्राउजर द्वारा सहेज लिहल जाला। कुकी सभ वेबसाइट द्वारा कुछ जानकारी हासिल करे खाती इस्तेमाल होखे लीं, जइसे कि प्रयोगकर्ता कवन-कवन पन्ना पर गइल, शॉपिंग कार्ट में का का सहेजले बा आ अउरी अइसने डेटा। कुछ वेबसाइट एह तरह के आँकड़ा हासिल क के ओनहन के बिग्यापन कंपनी सभ के बेच देलीं ताकि प्रयोगकर्ता के ओकरा ब्राउजिंग आदत के अनुसार विज्ञापन देखावल जा सके।

गूगल के प्रोजेक्ट जीरो के रिसर्चर जान हॉर्न के कहनाम बा कि कुकी सभ के बीचा में के इकाई, जइसे कि वाई-फाई प्रोवाईडर, द्वारा भी पढ़ल जा सके ला। उनके सलाह बा कि सर्च करत समय इनकाग्नीटो मोड में सर्च करे के चाहीं अगर अइसन चीज से बचे के होखे।

## संदर्भ

श्रेणी:इंटरनेट
श्रेणी:इंटरनेट टर्मावली
दिल

240px|thumb|मनुष्य के दिल
**दिल**, हिरदै भा हिया (संस्कृत: हृदय) भा **हार्ट** (Heart) शरीर के अंदरूनी अंग हवे जे पूरा शरीर में खून पंप करे के काम करे ला। खून के आवाजाही से शरीर के अंग सभ के आक्सीजन आ पोषक तत्व मिले लें आ मेटाबालिक फालतू चीज के निकास होला। मनुष्य के शरीर में, हृदय भा दिल सीना के भीतर दुन्नो फेफड़ा के बीच में होला।

ज्यादातर जीवधारी सभ में, मनुष्य में भी, दिल के रचना चार खंड के होले इनहना के चैंबर कहल जाला।

## संदर्भ


श्रेणी:मानव शरीर
कुआला लंपुर

**कुआला लंपुर**, जेकरा के संक्षेप में "के एल" कहल जाला, मलेशिया के संघीय राजधानी आ सबसे बेसी जनसंख्या वाला नगर ह। एह नगर के क्षेत्रफल 243 कि॰मी॰2 (94 वर्ग मील) बा आ 2012 के अनुमानित जनसँख्या 16 लाख बा। वृहत्तर कुआला लम्पुर, (क्लाँग घाटी) में आसपास के शहरी क्षेत्र सम्मिलित कइल जालन, जेकरा के मिला क एह क्षेत्र के कुल अनुमानित जनसँख्या 72 लाख (2017 में) बा। जनसँख्या आ अर्थव्यवस्था के दृष्टि से इ एह देस के सर्वाधिक तीव्रगति से वृद्धिरत क्षेत्र बा|

## संदर्भ

श्रेणी:मलेशिया
स्टोनहेंज

**स्टोनहेंज** (Stonehenge) इंग्लैंड के विल्टशायर में इतिहासपूर्ब काल के एगो यादगार बा। ई एम्स्बरी से लगभग 3 किमी के दूरी पर बा। इहाँ गोलाई में पत्थर के पिलर खड़ा बाने जिनहन में हर एक के लंबाई लगभग 13 फिट, चौड़ाई 7 फीट आ वजन 25 टन के आसपास बा।
रोहतास के किला

**रोहतास के किला** भारतीय राज्य बिहार मे सोन नदी के तीरे एगो किला बाटे। ई जिला मुख्यालय सासाराम आ डेहरी दुनो नगरन से पहुँचल जा सके ला। मानल जाला कि ई भारत के सभसे पुरान किला सभ मे से एगो बाटे।

## संदर्भ

श्रेणी:भारत के किला
श्रेणी:बिहार के इतिहास
श्रेणी:बिहार के पुरातात्विक अस्थान
जलालगढ़ के किला

**जलालगढ़ के किला** कम से कम तीन सौ बरिस पुरान आ लगभग गिर चुकल किला बा जे बिहार के पूर्णिया जिला में पूर्णिया शहर से करीब बीस किलोमीटर के दूरी पर उत्तर ओर बाटे। ई पुरनिया के नबाब सैफ खान बाढ़ा दुआरा 1722 में बनावावल गइल रहे।

## संदर्भ

श्रेणी:बिहार के पर्यटक आकर्षण
चिराँद

**चिराँद** भा **चिरांद** भारतीय राज्य बिहार के सारन जिला में गंगा नदी के तीरे एगो पुरातात्विक महत्व के अस्थान बा। इहाँ बहुत पुराना जमाना के चीज खोदाई में मिलल बा आ एही कारन ई इतिहास के बिद्वान आ इतिहास में रुची राखे वाला पर्यटक लोग के आवाजाही के जगह बा।

## संदर्भ

श्रेणी:बिहार के इतिहास
श्रेणी:बिहार के पर्यटक आकर्षण
नाथु ला

**नाथु ला** (अरथ: नाथु दर्रा) भारतीय राज्य सिक्किम में, हिमालय परबत श्रेणी के एगो दर्रा बा। ई भारत आ तिब्बत होखत चीन के बीचा में संपर्क के इतिहासी रस्ता रहल हवे आ अब्बो महत्व के दर्रा बा। ई पुराना *सिल्क रोड* के हिस्सा हवे।

## संदर्भ

श्रेणी:हिमालय
श्रेणी:सिक्किम
वेदांत

**वेदांत** भा **उत्तर मीमांसा** भारतीय दर्शन के छह गो आस्तिक दर्शन सभ (षडदर्शन) में गिनल जाए वाला एगो दर्शन हवे। वेदांत के शाब्दिक अरथ हवे 'वेद के अंत'। अइसन नाँव के मतलब ई हवे की ई दर्शन उपनिषद् सभ के चिंतन पर आधारित होखे वाला दर्शन के रूप में देखल जाला। वास्तव में ई एक ठो दर्शनों ना हवे बलुक एगो बड़हन नाँव हवे जेह में कई गो बिचार सामिल बाड़े। एह सभ में द्वैत आ अद्वैत दुनो किसिम के बिचार सभ बाड़ें। इनहन के आधार के रूप में *प्रस्थानत्रयी* के देखल जाला - मने कि उपनिषद, ब्रह्म सूत्र आ भगवद्गीता।


श्रेणी:हिंदू धर्म
बैंकाक

बैंकाक (UK: /bæŋˈkɒk/, US: /ˈbæŋkɒk/) थाईलैंड के राजधानी आ इहाँ के सबसे बेसी जनसंख्या वाला नगर बा |  एकरा के थाई भासा मे क्रुंग थेप महा नखन ( ,) आ चाहे क्रुंग थेप () कहल जाला | इ नगर 1,568.7 वर्ग किलोमीटर (1.6885×1010&nbsp;वर्ग&nbsp;फु) मे मुख्य थाईलैंड मे चाओ पह्रया नदी के डेल्टा पर फइलल बा | एहीजा के जनसंख्या २०१० के जनगणना के अनुसार ८,२८०,९२५  आ जनसंख्या घनत्व ५,३०० वर्ग किलोमीटर बा | 

## Notes

## References
इमोटिकॉन्स

**इमोटिकॉन** (Emoticon) short for "emotion icon", अइसन चीन्हा सभ के कहल जाला जे अच्छर भा लिखाई के अउरी दूसर चीन्हा सभ से मिल के बनल होखे लें आ आदमी के बिबिध मूड आ भाव के इस्थिति के समय चेहरा के भाव के देखावे लें।

अक्सरहा ई कंप्यूटर भा मोबाइल पर चैटिंग में इस्तेमाल होखे लें। इनहने से इमोजी के बिकास भइल।

## संदर्भ

श्रेणी:इंटरनेट टर्मावली
जयनगर मजिलपुर

**जयनगर मजिलपुर** भारत के पश्चिम बंगाल राज्य का दक्षिण २४ परगना जिला में एक ठो शहर बा।

## संदर्भ

श्रेणी:कलकत्ता
जयनगर, बिहार

**जयनगर** भारत के बिहार राज्य के मधुबनी जिला में एक ठो शहर बा।

## संदर्भ

श्रेणी:बिहार के शहर आ कस्बा
जमैका

**जमैका** () करिबियन सागर क्षेत्र में एगो दीप पर बसल देस बा जेकर कुल क्षेत्रफल  बाटे। ई दीप वेस्ट इंडीज के हिस्सा हवे आ ग्रेटर एंटिलीज के तीसरा सभसे बड़ दीप हवे आ कैरिबियन इलाका में चउथा सभसे बड़ देस हऽ।

इतिहासी रूप से ई इलाका अरावाक आ टाइनो जनजाति के लोग के बसाव वाला इलाका रहे, कोलंबस के द्वारा खोजल जाए के बाद एह पर स्पेन के शासन भइल आ बाद में ई इंग्लैंड के अधिकार में आ गइल। इंग्लैण्ड के उपनिवेश के रूप में जमैका चीनी के प्रमुख उत्पादन करे वाला इलाका सभ में से एक बन गइल। एह देस के 6 अगस्त 1962 के उपनिवेशी राज से आजादी मिलल।

आजकाल्ह एह देस के कुल आबादी लगभग 29 लाख बा आ इहाँ के राजधानी किंग्स्टन शहर हवे जे इहाँ के सभसे बड़ शहर भी हऽ।

## संदर्भ

श्रेणी:कैरेबियाई देस
कुरान

**कुरान** भा **क़ुरान** (; उच्चा. अल् क़ुर'आन; शाब्दिक अर्थ: "पाठ") इस्लाम धर्म के सभसे प्रमुख किताब हवे जेकर अनुसरण आ पाठ मुसलमान लोग करे ला। ई ईश्वर, मने की अल्लाह के द्वारा बतावल बात सभ के संग्रह हवे जे पैगंबर मुहम्मद ग्रहण कइलेन आ अउरी लोग के सुनवलें।

ई क्लासिकल अरबी ज़माना के सभसे बेहतरीन रचना सभ में से एक मानल जाला आ ई कई भाग में बाँटल बा जिनहन के सूरा कहल जाला आ फिर ई सूरा कई आयत सभ में बाँटल बाने।

## नोट


## संदर्भ

श्रेणी:इस्लाम

श्रेणी:धार्मिक ग्रंथ
प्रीकैंब्रियन

**प्रीकैंब्रियन** (, कैंब्रियन से पहिले) धरती के इतिहास के सभसे पुराना काल हवे जे आधुनिक फैनेरोजोइक इऑन के पहिले के इऑन हवे। नैचुरल हिस्ट्री में आ जियोलोजिकल हिस्ट्री में एकरा के सभसे पहिला काल मानल जाला। हालाँकि, ई औपचारिक काल बिभाजन ना हवे आ एकरा के मोटामोटी तीन गो अउरी उपबिभाजन कइल जाला।

## संदर्भ

श्रेणी:जियोलॉजिक समय पैमाना
वी एस नायपॉल

सर **विद्याधर सूरजप्रसाद नायपॉल** (17 अगस्त 1932 - 11 अगस्त 2018) भारतीय मूल के कैरेबियाई लेखक रहलें जिनके जनम ट्रिनीदाद में भइल आ बाद में ब्रिटिश नागरिकता लिहलें। इनके लेखन खाती नोबल पुरस्कार से सम्मानित कइल गइल रहल।

11 अगस्त 2018 के इनके निधन लंदन में भइल।

## संदर्भ

श्रेणी:2018 में निधन
श्रेणी:1932 में जनम
जियोलॉजिक समय पैमाना

**जियोलॉजिक समय पैमाना** (; *जियोलॉजिकल टाइम स्केल* या संछेप में **GTS**) पृथिवी के इतिहास के अलग-अलग दौर के बिभाजन के सिस्टम हवे जेह में चट्टान सभ परत के बने के क्रम के आधार पर इतिहास के अलग-अलग खंड में बाँट के उनहन के नाँव दिहल गइल बा। एह बिभाजन में इस्तमाल होखे वाला नाँवधराई के सिस्टम के एकरूपता रखे खाती ई नाँव *इंटरनेशनल कमीशन फॉर स्ट्रेटीग्राफी* (ICS) द्वारा रखल भा बदलल जालें।

एह पैमाना के इस्तेमाल आमतौर पर जियोलॉजिस्ट लोग, भूगोलवेत्ता लोग, पुराबनस्पतिबिग्यानी लोग करे ला। एह सिस्टम के बहुत नजदीकी संबंध जियाजन्तु सभ के उत्पाती आ बिकास के कालक्रम से भी बा आ पृथिवी पर जीवन के इवोल्यूशन बतावे में भी एह पैमाना के इस्तेमाल कइल जाला।

## पैमाना

## इहो देखल जाय
* भूबिज्ञान

## संदर्भ

श्रेणी:जियोलॉजिक समय पैमाना
श्रेणी:भौतिक भूगोल
श्रेणी:जियोलॉजी
श्रेणी:भूआकृति बिज्ञान
भारतीय राज्यन के वर्तमान गवर्नर लोगन के लिस्ट

**भारत गणराज्य** में **राज्य सभ के संबैधानिक मुखिया** गवर्नर (राज्यपाल) होलें।

## भारत के सभ राज्य के वर्तमान राज्यपाल
}
| 
| 
|
|-
| उड़ीसा
! गणेशी लाल
| 
| 
|
|-
| पंजाब
! बनवारीलाल पुरोहित
| 
| 
|
|-
|राजस्थान
! कलराज मिश्र
| 
|
|
|-
| सिक्किम
! लक्ष्मण आचार्य
| 
| 
|http://rajbhavansikkim.gov.in/Governor
|-
| तमिल नाडु
! आर. एन. रवि
| 
| 
|
|-
| तेलंगाना
! तमिलिसई सौंदरराजन
|
|
|
|-
| त्रिपुरा
! सत्यदेव नारायण आर्य 
| 
| 
|
|-
| उत्तर प्रदेश
! आनंदीबेन पटेल
|
|
|
|-
| उत्तराखंड
! गुरमीत सिंह
| 
|
|
|-
| पश्चिम बंगाल
! सी. वी. आनंद बोस
| 
|
|
|}

## संदर्भ

श्रेणी:भारत संबंधी लिस्ट
भारतीय राज्यन के वर्तमान मुख्यमंत्री लोगन के लिस्ट

भारत गणराज्य में **मुख्यमंत्री** सगरी **[[भारत के राज्य अउरी संघ राज्यक्षेत्र|28 राज्यन]]** आ **[[दिल्ली]]** आ **[[पांडिचेरी]]** संघ शासित क्षेत्र में सरकार के बेहवारिक मुखिया (डि फैक्टो) होलें आ राज्य के बिधानसभा के सोझा जबाबदेह होलें, जबकि नाँव के रूप (*डी ज्यूर*) में इनहन के मुखिया राज्यपाल भा उपराज्यपाल लोग होला।

नीचे वर्तमान समय में सगरी राज्य सभ के मुख्यमंत्री लोगन के लिस्ट दिहल गइल बा:

## वर्तमान मुख्यमंत्री लोग

## इहो देखल जाय
* भारतीय राज्यन के वर्तमान गवर्नर लोगन के लिस्ट

## नोट


## संदर्भ

मुख्यमंत्री
मुख्यमंत्री
*
महाकालेश्वर

**महाकाल मंदिर** भारतीय राज्य मध्य प्रदेश के उज्जैन शहर में एगो हिंदू मंदिर बा। ई शिव के मंदिर हवे आ एकर मुख्य देवता **महाकालेश्वर** के नाँव से जानल जालें जबकि मंदिर में अस्थापित शिवलिंग बारह गो ज्योतिर्लिंग सभ में से एक हवे। देवता महाकाल के हिंदू, बौद्ध आ सिख धर्म में जिकिर मिले ला आ ई हिंदू धर्म में काली के संगी मानल गइल हवें। उज्जैन के महाकाल मंदिर एही हिंदू धर्म के महाकाल के सभसे परसिद्ध आ प्राथमिक मंदिर हवे।

एह मंदिर के जिकिर प्राचीन साहित्य तक में मिले ला आ एकर बरनन कालिदास नियर कवी कइले बाने। आजकाल के समय में सालो भर इहाँ हिंदू तीर्थयात्री लोग आवे ला जबकि सावन के महीना में आ शिवरात के इहाँ खास भारी भीड़ होखे ले। भारतीय ज्योतिष के मोताबिक सुरुज के कर्क राशि से सिंह राशि में परवेश करे के समय, जेकरा सिंघस्थ कहल जाला, एह मंदिर क खास साजबाज कइल जाला।

## संदर्भ

श्रेणी:शिव मंदिर
श्रेणी:मध्य प्रदेश के पर्यटन स्थल
श्रेणी:उज्जैन जिला
मोटू पतलू: किंग ऑफ़ किंग्स

***मोटू पतलू: किंग ऑफ़ किंग्स*** (Motu Patlu: King of Kings} साल 2016 में आइल एगो भारतीय 3डी एनिमेटेड कॉमेडी फिलिम बा। एकर डाइरेक्टर सुहास कादव आ प्रोड्यूसर केतन मेहता बाड़ें। फिलिम के कहानी में टीवी सीरीज *[[मोटू पतलू]]* के किरदार लिहल गइल बाड़ें, जबकि टीवी सीरियल खुदे लोटपोट पत्रिका के छपे वाला सीरिज के आधार पर बिकसित कइल गइल रहे।

एह दुनों किरदार सभ पर आधारित ई पहिली फीचर लंबाई के फिलिम बा। ई फिलिम 14 अक्टूबर 2016 के रिलीज भइल।

## इहो देखल जाय
* मोटू पतलू

## संदर्भ

श्रेणी:भारतीय एनीमेशन फिलिम
श्रेणी:निकेलोडियन इंडिया
शिवगंगा एक्सप्रेस

**शिवगंगा एक्सप्रेस** एगो भारतीय सुपर-फास्ट रेल हवे जे बनारस से दिल्ली के बीच चले ले। एकर नाँव बनारस के दू गो सभसे महत्व वाला चीन्हा शिव आ गंगा के नाँव पर रखल गइल हवे। ई रेलगाड़ी साल 2002 के बजट में पास भइल रहे आ 1 जुलाई 2002 से चले सुरू भइल। ई रोज चले वाली गाड़ी हवे आ एकरे रस्ता में पड़े वाला मुख्य इस्टेशन इलाहाबाद आ कानपुर बाड़ें।

ट्रेन बनारस के मंडुआडीह से चले ले आ इलाहाबाद ले ई WDM 3A इंजन द्वारा ले आइल जाले, एकरे बाद WAP 4 भा WAP 5 इंजन खींच के एकरा के दिल्ली ले ले जाला। ई रेलगाड़ी भारतीय रेल के कुछ सभसे लमहर गाड़ी सभ में से एक हवे।

## संदर्भ

श्रेणी:बनारस
श्रेणी:भारतीय रेल के गाड़ी
भद्रपुर, झापा

**भद्रपुर** नेपाल के कोशी प्रदेश के झापा जिला में एगो नगरपालिका बा। नेपाल में नाया 744 स्थानीय प्रशासनिक इकाई लागू भइला के बाद से भद्रपुर के नगरपालिका आ पुरनका समय के पृथ्वीनगर गाँव बिकास समीति (गाविस) के मिला दिहल गइल आ एह वर्तमान नगरपालिका के स्थापना भइल। एह नगरपालिका के अब कुल 10 वार्ड में बाँटल गइल बा। नगरपालिका के कुल जनसंख्या 65,543 बा आ कुल रकबा 96.35 वर्ग किलोमीटर बाटे।

## जनसंख्या
साल 2017 में नेपाली इलेक्शन के समय भइल जनगणना के अनुमान अनुसार एह नगरपालिका के कुल जनसंख्या 65,543 बा आ कुल रकबा 96.35 वर्ग किलोमीटर रहल।

## पहिले के गाविस
मेचीनगर गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। एह नगरपालिका में सामिल होखे वाला पहिले के गाविस बा:
* पृथ्वीनगर

## संदर्भ

## बाहरी कड़ी

श्रेणी:झापा जिला के नगरपालिका आ गाँवपालिका सभ
श्रेणी:नेपाल के नगरपालिका सभ
श्रेणी:कोशी प्रदेश
पीएचपी

**पीएचपी: हाइपरटेक्स्ट प्रीप्रोसेसर** (PHP: Hypertext Preprocessor, छोट रूप में **पीएचपी** - PHP) सर्वर-साइड के स्क्रिप्ट लिखे खाती एगो प्रोग्रामिंग भाषा हवे जे वेब डेवलपमेंट में कामे आवे ले। हालाँकि, एकर जनरल प्रोग्रामिंग खातिर भी इस्तेमाल हो सके ला। ई मूल रूप से रैसमस लेरडार्फ द्वारा 1994 में बनावल गइल रहे जबकि अब एकर संदर्भ लागू करे के काम के प्रोडक्शन *दि पीएचपी ग्रुप* द्वारा कइल जाला। मूल रूप में एकरे नाँव पीएचपी के फुल फ़ार्म *पर्सनल होम पेज* रहल।

## संदर्भ

श्रेणी:प्रोग्रामिंग भाषा
श्रेणी:वेब डेवेलपमेंट
डीप वेब

**डीप वेब** (deep web; *डीप* माने गहिरा), **गहिरा वेब**, आ **लुकाईल वेब**, वल्ड वाइड वेब के अइसन हिस्सा के कहल जाला जे आम सर्च इंजन सभ के इंडेक्सिंग में ना आवत होखे, माने कि वेब पर मिलल अइसन सामगरी जे सरच इंजन द्वारा न खोजल जा सके। अइसन सामगरी कई किसिम के हो सके ला जेह में पईसा भेजे के बाद देखाई पड़े आला कंटेंट, बैंकिंग से जुड़ल चीज, जर्नल आ अखबार सभ के अइसन पाना जेकरा के खाली सब्स्क्राइबर लोग देख सकत होखे अउरी सामगरी ले चहुँपे खाती सोझ ओह यूआरएल पऽ आईपी पाता के जरूरत होला आ ई अक्सर पे-वाल आ पासवर्ड से सुरक्षित रहे ला।

*डीप वेब* शब्द के पहिले पहिल इस्तेमाल माइकल के. बर्गमैन नाँव के कंप्यूटर बिग्यानी साल 2001 में कइलेन आ एह टर्म के उल्टा शब्द *सरफेस वेब* हवे।

## संदर्भ

श्रेणी:इंटरनेट टर्मावली
ऑनलाइन चैट

**ऑनलाइन चैट** इंटरनेट पर कौनों भी अइसन संबाद (कमुनिकेशन) के कहल जा सके ला जेह में पाठ (टेक्स्ट) के आदान-प्रदान आ आवाजाही भेजे वाला आ रिसीभ करे वाला के बीचा में रियल टाइम में (तत्काल ओही समय बिना देरी के) होखे।

## संदर्भ

श्रेणी:इंटरनेट टर्मावली
डकडकगो

**डकडकगो** (DuckDuckGo; उच्चारण: डक डक गो) एगो इंटरनेट आधारित सर्च इंजन बाटे। ई सर्च इंजन सर्च करत समय प्राइवेसी के रच्छा करे आ अउरी किसिम के सिक्योरिटी के ऊपर जोर देला। एह सर्च इंजन के जोर बा कि केहू सर्च करे वाला के निजी पसंद अनुसार सर्च के रिजल्ट छान के न देखावल जाय बलुक केहू भी कौनों शब्द भा वाक्य के सर्च करे, सभका के एकही सर्च रिजल्ट लउके। यानी खोज के परिणाम में निजी पसंद अनुसार बदलाव भा अलगाव न होखे। एह तरीका से ई *[[फिल्टर बबल]]* से बचावे ला - जवन कि अइसन स्थिति हवे जेह में खोज करे वाला अपने खोज के इतिहास के कारन कुछ ख़ास किसिम के रिजल्ट देख पावे ला आ बाकी रिजल्ट से बंचित रह जाला।

एकरे अलावा ई सर्च इंजन *सभसे बेहतर* रिजल्ट देवे के दावा करे ला, ई ना कि *सभसे ढेर* रिजल्ट देवे।

## संदर्भ

श्रेणी:सर्च इंजन
श्रेणी:इंटरनेट
श्रेणी:वेबसाइट
द पायरेट बे

**द पायरेट बे** ( - **TBP**) मनोरंजन मीडिया आ साफ्टवेयर सभ के ऑनलाइन इंडेक्स हवे। एकर अस्थापना साल 2003 में भइल आ ई प्रयोगकर्ता लोग के सामग्री सर्च करे, डाउनलोड करे आ मैग्नेट लिंक आ टोरेंट फ़ाइल के योगदान करे के सुबिधा देला। एह तरीका से बिटटोरेंट के प्रोटोकाल के तहत पीयर-टू-पीयर सामग्री साझा करे के मोका मिले ला।

ई सेवा बिबाद में रहल बा आ एकरे उच्चाधिकारी लोग के जेल के सजा भी सुनावल गइल रहे आ की देस में एकरा पर रोक भी लागल।

## संदर्भ

श्रेणी:वेबसाइट
पिक्सेल

**पिक्सेल** (Pixel भा pel या फिर **picture element**), डिजिटल इमेजिंग में, रास्टर इमेज में एगो भौतिक बिंदु होला, मने कि सभसे छोट इकाई जे कैनों डिजिटल इमेज के बनावे ले। ई **पिक्चर एलीमेंट** के छोट नाँव हवे। हरेक पिक्सल मूल इमेज के नमूना (सैंपल) होला आ इनहने के रेंडरिंग से स्क्रीन पर तस्वीर देखलाई पड़े ले। हर पिक्सेल के इंटेंसिटी अलग-अलग होला जेकरा अनुसार स्क्रीन पर इनहन के अलग-अलग चमक वाला देखलावल जाला आ पूरा तस्वीर लउके ले। रंगीन इमेज में पिक्सेल के तीन गो या चार गो इंटेंसिटी वैलू होखे ला (RGB-लाल, हरियर आ नीला; या CMYK-सियान, मजेंटा, पीयर आ करिया)।

## संदर्भ

श्रेणी:डिजिटल इमेजिंग
डार्क वेब

**डार्क वेब** () (*डार्क* माने करिया, अन्हार, जवन अन्हार में होखे, मने कि छिपल) वल्ड वाइड वेब के अइसन सामग्री हऽ जे डार्क नेटवर्क सभ पर मौजूद होला, मने कि अइसन नेटवर्क सभ जिनहना ले पहुँचे खाती कौनों खास सॉफ्टवेयर, कन्फिगरेशन भा पासवर्ड नियर कौनों पहिचान के जरूरत होखे। डार्क वेब जवन बा, डीप वेब के एगो छोटहन हिस्सा हवे जबकि डीप वेब में अइसन सगरी चीज आ जाला जे सर्च इंजन द्वारा इंडेक्स न होखत होखे। हालाँकि, इहो देख के मिले का कि अक्सरहा डीप वेब खाती लोग गलती से डार्क वेब शबद के इस्तमाल करे ला।

## संदर्भ

श्रेणी:इंटरनेट टर्मावली
वेब सर्च इंजन

**वेब जोह इंजन** आ **सरच इंजन** () एगो अइसन सॉफ्टवेयर होला जे खास एह खाती डिजाइन कइल गइल होला कि वल्ड वाइड वेब से जनकारी खोजल जा सके। अइसन खोज के उर सभ के एक कतार मे परयोग करे आला के सोझा रखे ला आ एह परिनाम सभ मे वेब सामग्री, इमेज, बीडियो वगैरह नियर कई किसिम के चीज के हो सके ला। जहवाँ वेब डाइरेक्टरी सभ आदमी के हाथे खुद बनावल आ मेंटेन कइल जालीं, सरच इंजन सभ एल्गोरिदम के इस्तेमाल से वेब क्राउलर के इस्तेमाल से ऑटोमेटिक तरीका से रियल-टाइम में जानकारी इकट्ठा कऽ के ओकरा लिस्ट बना ली। अइसन सामग्री जे वल्ड वाइड वेब पर होखे लेकिन सरच इंजन के इंडेक्सिंग (लिस्ट बनावे) के पहुँच से बहरा होखे ओकरा के डीप वेब के हिस्सा कहल जाला।

## वेब सर्च इंजन कइसे काम करे ला?
वेब सर्च इंजन तिन गो मुख्य प्रक्रिया में काम करेला:

### 1. क्रॉलिंग (Crawling)
सर्च इंजन के वेब क्रॉलर (bots/spiders) इंटरनेट पर अलग-अलग वेबसाइट के स्कैन करके नया आ अपडेट भइल पेजन के जानकारी जमा करेला। ई एक वेबसाइट से दोसरा वेबसाइट के लिंक के पीछा करके नया कंटेंट खोजेला।

### 2. इंडेक्सिंग (Indexing)
क्रॉलर से जुटावल जानकारी के सर्च इंजन के डाटाबेस में सेव (indexing) कइल जाला। एह प्रक्रिया में सर्च इंजन वेबपेज के टेक्स्ट, कीवर्ड, इमेज, वीडियो, मेटाडाटा वगैरह के विश्लेषण करेला आ तय करेला कि कवन पेज कवन कीवर्ड खातिर रैंक होई।

### 3. रैंकिंग (Ranking) आ सर्च रिजल्ट देखावल
जब केहू कुछु सर्च करेला, त सर्च इंजन आपन इंडेक्स से सबसे बढ़िया आ संबंधित वेबपेज के एल्गोरिदम से रैंक करके सर्च रिजल्ट पेज (SERP) पर देखावे ला। रैंकिंग तय करे में कई गो चीज के ध्यान राखल जाला, जइसे:

* कंटेंट के प्रासंगिकता (Relevance)
* बैकलिंक आ अथॉरिटी (Backlinks & Authority)
* पेज के लोड स्पीड आ यूजर एक्सपीरियंस (UX)
* मोबाइल फ्रेंडलीनेस
* सर्च इंटेंट के मेल

## इहो देखल जाय
* सर्च इंजन ऑप्टिमाइजेशन (SEO)

## संदर्भ

श्रेणी:इंटरनेट टर्मावली
वर्चुअल प्राइवेट नेटवर्क

**वर्चुअल प्राइवेट नेटवर्क** (वीपीएन), प्राइवेट नेटवर्क के बिस्तार करे ला आ एकरा के पब्लिक नेटवर्क ले पहुँचे जोग बनावे ला। प्रयोगकर्ता लोग के एह तरीका के नेटवर्क से ई फायदा होला कि ऊ लोग पब्लिक नेटवर्क के इस्तेमाल करत समय भी बेल्कुल ओही तरे डेटा भेज आ रिसीभ क सके ला मनो कि उनहन लोग के डिवाइस (यंत्र/उपकरण) सभ प्राइवेट नेटवर्क पर जुड़ल होखें।

श्रेणी:कंप्यूटर
लामिडाँडा गाँवपालिका

**लामिडाँडा गाँवपालिका**, नेपाल के खोटाँग जिला में एगो गाँवपालिका बा। ई गाँवपालिका में 6 गो वार्ड बा। एह गाँवपालिका के कुल जनसंख्या 13,369 बा आ क्षेत्रफल 97.44 वर्गकिलोमीटर बाटे। 

नेपाल में नेपालके नया 744 स्थानीय प्रशासनिक इकाई लागू भइला के बाद से खोटाँग जिला के पहिले के  **कुभिंडे**, **खार्पा**, **लामिडाँडा**, **धारापानी**, **दुवेकोल** आ **हौचुर** गाँव विकास समिति सभ के मिला के लामिडाँडा गाँवपालिका बनल ह। 

एकर केंद्र पहिले के **खार्पा** गाँवपालिका के कार्यालय मे राखल गइल बा। एह गाँवपालिका के उत्तर मे एसेलुखर्क गाँवपालिका दक्खिन मे हलेसी तुवाचुंग नगरपालिका आ रुपाकोट मझुवागढी नगरपालिका पुरब मे रुपाकोट मझुवागढी नगरपालिका आ पश्चिम मे ओखलढुंगा जिला बाड़ें।

## संदर्भ

श्रेणी:खोटांग जिला के नगरपालिका आ गाँवपालिका
मूल बोल्निहारन के गिनती अनुसार भाषा सभ के लिस्ट

## नोट


## संदर्भ

श्रेणी:जनसंख्या अनुसार लिस्ट
श्रेणी:भाषा
श्रेणी:लिस्ट
बजरंग पुनिया

**बजरंग पुनिया** (जनम 26 फरवरी 1994) एगो भारतीय पहलवान बाड़ें। ई फ्रीस्टाइल रेसलिंग (कुश्ती) के खेलाड़ी हवें। जकार्ता में होखे वाला एशियाई खेल में भारत खाती सोने के मेडल जीत चुकल बाड़ें।

## संदर्भ

श्रेणी:भारतीय खेलाड़ी
श्रेणी:1994 में जनम
रूपाकोट मझुवागढ़ी

**रुपाकोट मझुवागढी नगरपालिका**, नेपाल के कोशी प्रदेश के खोटाँग जिला में एगो नगरपालिका बा। ई नगरपालिका में 15 गो वार्ड बा। एह नगरपालिका के कुल जनसंख्या 46,903 बा आ क्षेत्रफल 246.51 वर्गकिलोमीटर बाटे। 

साल 2014 में कई गो गाविस सभ के मिला के दिक्तेल नाँव के नगरपालिका बनावल गइल रहल, एही में अउरी गाविस मिला के वर्तमान नगरपालिका के अस्थापना कइल बाटे। मने कि, नेपाल में नेपालके नया 744 स्थानीय प्रशासनिक इकाई लागू भइला के बाद से खोटाँग जिला के पहिले के **दिक्तेल नगरपालिका** आ  **खार्मी**, **चिउरीडाँडा**, **जाल्पा**, **निर्मलीडाँडा**, **विजयखर्क**, **वुईपा**, **नुनथला**, **नेर्पा** आ **पाथेका** गाँव विकास समिति सभ के मिला के रुपाकोट मझुवागढी नगरपालिका बनल ह। 

एकर केंद्र पहिले के **दिक्तेल** नगरपालिका के कार्यालय मे राखल गइल बा। एह नगरपालिका के उत्तर मे लामिडाँडा गाँवपालिका आ केपिलासगढी गाँवपालिका दक्खिन मे दिप्रुँग गाँवपालिका आ साकेला गाँवपालिका पुरब मे साकेला गाँवपालिकाआ भोजपुर जिला आ पश्चिम मे हलेसी तुवाचुंग नगरपालिका आ लामिडाँडा गाँवपालिका बाड़ें।

## संदर्भ

श्रेणी:खोटांग जिला के नगरपालिका आ गाँवपालिका
श्रेणी:कोशी प्रदेश
हलेसी तुवाचुंग

**हलेसी तुवाचुँग नगरपालिका**, नेपाल के खोटाँग जिला में एगो नगरपालिका बा। ई नगरपालिका में 11 गो वार्ड बा। एह नगरपालिका के कुल जनसंख्या 29,532 बा आ क्षेत्रफल 280.17 वर्गकिलोमीटर बाटे। 

नेपाल में नेपालके नया 744 स्थानीय प्रशासनिक इकाई लागू भइला के बाद से खोटाँग जिला के पहिले के **अर्खौले**, **च्यास्मीटार**, **डिकुवा**, **दुर्छिम**, **धितुँग**, **बडहरे**, **बाहुनीडाँडा**, **महादेवस्थान**, **मंगलटार**, **सल्ले** आ **राजापानी** गाँव विकास समिति सभ के मिला के हलेसी तुवाचुँग नगरपालिका बनल ह। 

एकर केंद्र पहिले के ****दुर्छिम''' गाविस के कार्यालय मे राखल गइल बा। एह नगरपालिका के उत्तर मे ओखलढुँगा जिला आ लामिडाँडा गाँवपालिका दक्खिन मे उदयपुर जिला पुरब मे रुपाकोट मझुवागढी नगरपालिका आ पश्चिम मे ओखलढुँगा जिला आ उदयपुर जिला बाड़ें।

## संदर्भ

श्रेणी:खोटांग जिला के नगरपालिका आ गाँवपालिका
पृथिवी पर अतिमान

एह पन्ना पर **[[पृथिवी]] पर मौजूद अति-मान** (एक्स्ट्रीम) वाली लोकेशन (extremes on Earth) सभ के लिस्ट बनावल गइल बा। जवन आइटम मोट अच्छर में लिखल बाड़ें ऊ पूरा पृथिवी खाती सभसे अति वाला मान बाड़ें:

## बैस्विक अति-ताप

## संदर्भ

अतिमान
अतिमान
इमरान ख़ान

**इमरान ख़ान** पाकिस्तानी राजनीतिक नेता आ पाकिस्तान के परधानमंत्री बाड़ें जे भूतपूर्व पाकिस्तानी क्रिकेटर भी रह चुकल बाड़ें।

## संदर्भ

श्रेणी:1952 में जनम
श्रेणी:जियत लोग
इस्लाम के पाँच गो अरकान

**इस्लाम के पाँच अरकान** या **अरकान अल इस्लाम** पाँच गो अइसन काम हवें जे इस्लाम धर्म माने वाला हर ब्यक्ति खाती जरूरी हवें आ इनहन के इस्लाम धर्म के आधार मानल जाला। अरकान के शाब्दिक अर्थ खम्हा भा पिलर होला आ एह टर्म के मतलब ई होला कि ई अइसन पाँच को खम्हा हवें जिनहन पर इस्लाम धर्म टिकल बाटे। इनहन के बिबरन परसिद्ध जिब्रील के हदीस में मिले ला।

एह पाँच गो चीज भा काम में मुसलमान के जिनगी जियल, प्रार्थना कइल, जरूरतमंद के चिंता आ मदद, खुद के पबित्रता आ तीर्थजात्रा सामिल बा, अगर ब्यक्ति एह में सक्षम होखे। सुन्नी, शिया आ अहमदिया मुसलमान लोग एह पाँचों बात के धर्म के मूल हिस्सा माने ला हालाँकि शिया लोग इनहन के एह नाँव से ना बोलावे ला।

## संदर्भ

श्रेणी:इस्लाम
अल्ला

**अल्ला** भा **अल्लाह** ) **अल्लाह** अरबी भाषा के एगो शब्द हवे जे ईश्वर भा भगवान खातिर इस्तेमाल होला, खासकर के इब्राहिमी धर्म सभ के भगवान के मतलब में इस्तेमाल होला। मध्य पूर्व के बाहर, एकर मुख्य रूप से इस्लाम से नाता जोड़ल जाला, जहाँ एकरा के खुदा के सही नाम मानल जाला। बाकिर, ई शब्द इस्लाम से पहिले के अरब में भी इस्तेमाल होखे आ आजुओ अरबी बोलावे वाला लोग, चाहे ऊ यहूदी होखे, ईसाई होखे या कोई अउरी इब्राहीमी धरम माने वाला, एकर उपयोग करेला।

मानल जाला कि "अल्लाह" शब्द "अल-इलाह" (الاله, मतलब 'भगवान') से संक्षिप्त होके बनल बा आ ई अउरी सेमिटिक (Semitic) भाषा सभ में भगवान के नाँव से जुड़ल बा, जइसे अरामाइक (ܐܲܠܵܗܵܐ ʼAlāhā) आ हिब्रू (אֱלוֹהַּ ʾĔlōah) में।

आज के समय में "अल्लाह" शब्द एक भगवान के सर्वोच्चता आ एकता के दर्शावे लागल बा, बाकिर इस्लाम के पहिले अरब लोग के बीच, अल्लाह एगो सभसे बड़हन देवता मानल जाँय आ इनका साथे अउरी छोट-छोट देवता लोग के भी पूजा होखे। कई यहूदी, ईसाई आ शुरुआती मुस्लिम "अल्लाह" आ "अल-इलाह" शब्द के आपस में बदल-बदल के इस्तेमाल करे ला। ई शब्द बाबी, बहाई, मंदाई, इंडोनेशियाई ईसाई, माल्टीज़ ईसाई, सेफार्डिक यहूदी, आ गागाउज लोग भी इस्तेमाल करेला।

हालाँकि ई एगो अरबी शब्द ह, आ इस्लामी आ गैर-इस्लामी दुनु लोग एकरा के इस्तेमाल करेला, बाकिर गैर-अरबी इस्लामी दुनिया में गैर-मुसलमान लोग के एकरा इस्तेमाल करे पर विवाद रहल बा। खासकर के मलेशिया में, जहाँ एगो समय पर गैर-मुसलमान लोग खातिर "अल्लाह" शब्द के इस्तेमाल गैरकानूनी बना दिहल गइल, काहे कि ईसाई आ सिख समुदाय एकरा इस्तेमाल करत रहलें, बाकिर बाद में 2021 में ई रोक हटा दिहल गइल।ref>Sikhs target of 'Allah' attack, Julia Zappei, 14 January 2010, *The New Zealand Herald*. Accessed on line 15 January 2014.

## संदर्भ

श्रेणी:इस्लाम
माइटी राजू

**माइटी राजू** एगो भारतीय एनीमेशन सीरिज बा। ई राजू नाँव के 4-बरिस के लइका के एडवेंचर, बहादुरी आ बुद्धिमानी के कथा सभ पर आधारित बा। राजू आर्यनगर नाँव के काल्पनिक जगह पर रहे वाला बतावल गइल बाने आ इनके पापा साइंटिस्ट हवें। राजू के मददगार में इनके एगो कुक्कुर बा आ कई किसिम के मशीन आ हाई-फाई चीज भी इनका लगे बा जेह से ई अनोखा काम करे लें। राजू आम तौर पर सामान्य लइका सभ में घुल मिल के रहे लें आ जब कौनों संकट पड़े तब थोड़ी देर खाती गायब हो के माइटी राजू के भेस में आवे लें।

एह कहानी के संकल्पना राजीव चिलाका के हवे आ ई ग्रीनगोल्ड एनीमेशन स्टूडियो के रचना हवे। वास्तव में ई *[[छोटा भीम]]* नाँव के पापुलर सीरीज के स्पिन-ऑफ हवे, ओकरे एगो किरदार राजू के हीरो के रूप में प्रस्तुत क के बनावल नया किसिम के कहानी हवे।

## इहो देखल जाय
* छोटा भीम
* मोटू पतलू
* शिवा (कार्टून सिरीज)

## संदर्भ

श्रेणी:भारतीय एनीमेटेड टीवी सिरीज
आशिकी

**आशिकी** साल 1990 में आइल एगो हिंदी फिलिम हवे जेकर डाइरेक्टर महेश भट्ट रहलें। फिलिम एगो रोमांटिक फिलिम रहल आ एकर गाना ओया समय काफी पापुलर भइल रहलें। फिलिम में मुख्य भूमिका में राहुल राय, अनु अग्रवाल आ दीपक तिजोरी रहलें। फिलिम के प्रोड्यूसर गुलशन कुमार रहलें आ ई फिलिम बाक्स ऑफिस के कमाई के हिसाब से हिट फिलिम रहल।

## मुख्य कलाकार
* राहुल राय — राहुल
* अनु अग्रवाल — अनु वर्घीस
* दीपक तिजोरी — राहुल का दोस्त
* अवतार गिल — पुलिस इंस्पेक्टर देशपांडे
* टॉम एल्टर — अर्नी कैंपबेल
* रीमा लागू -
* होमी वाडिया -
* मुशताक ख़ान — रफू मास्टर
* अनंग देसाई

## संगीत
इएह फिलिम के संगीत एलबम के प्लैनेट बौलीवुड के "100 ग्रेटेस्ट बौलीवुड साउन्डट्रैक्स" में चउथा अस्थान दिहल गइल। एह फिलिम के संगीत एल्बम हिंदी फिलिम सभ के कुछ सभसे ढेर बिक्री वाला एल्बम में गिनल जाला

## संदर्भ

## बाहरी कड़ी
* 

श्रेणी:1990 के दशक के फिलिम
आईएसएसएन

***इंटरनेशनल स्टैंडर्ड सीरियल नंबर*** () भा छोट रूप में ***आईएसएसएन*** चाहे ***आइएसएसएन*** (**ISSN**) आठ अंक के एगो सीरियल नंबर होला जे समय अनुसार सीरीज में छपे वाला चीज (जर्नल, पत्रिका वगैरह) के पहिचानक भा आइडेंटिफायर के रूप में होला।

## संदर्भ

श्रेणी:यूनिवर्सल पहिचानक
श्रेणी:लाइब्रेरी साइंस
श्रेणी:ISO मानक
पोगो (टीवी चैनल)

**पोगो** () एगो केबिल आ सैटेलाईट टीवी चैनल हवे जे भारतीय उपमहादीप में कार्यक्रम प्रसारित करे ला। ई चैनल वार्नर मीडिया के भारतीय उपमहादीप खातिर बनल इकाई टर्नर इंटरनेशनल इंडिया द्वारा बनावल गइल टीवी चैनल हवे।
एह चैनल पर मुख्य रूप से एनीमेशन प्रोग्राम आवे लें आ कुछ लाइव-शो आवे लें। ई महाराष्ट्र के मुंबई में मुख्यालय वाला चैनल बा आ पाकिस्तान में ई कार्टून नेटवर्क चैनल पर एगो ब्लॉक (कुछ देर खातिर प्रसारण) के रूप में देखावल जाला। थाईलैंड में ई फेमिली चैनल 13 पर दू घंटा के ब्लॉक के रूप में देखावल जाला।

## संदर्भ

श्रेणी:टीवी चैनल
आम आदमी पार्टी

**आम आदमी पार्टी** (आआपा भा आप) एगो भारतीय राजनीतिक पार्टी बा। एह दल के गठन औपचारिक रूप से 26 अक्टूबर 2012 के भइल। ई पार्टी वर्तमान में दिल्ली राजधानी क्षेत्र के सरकार चला रहल बा आ एह पार्टी के प्रमुख नेता अरविंद केजरीवाल दिल्ली के वर्तमान मुख्यमंत्री बाड़ें।

पार्टी के जनम, साल 2011 में भइल ब्यापक आंदोलन 'इंडिया अगेंस्ट करप्शन' जे जन लोकपाल बिल के मांग में होखत रहल, के अंत में भइल। एह आंदोलन में केजरीवाल के महत्वपूर्ण भूमिका रहे हालाँकि, आंदोलन के मुख्य नेता अन्ना हजारे रहलें। एकरे बाद एगो राजनीतिक पार्टी बनावे पर मतभेद भइल आ केजरीवाल राजनीतिक दल बनावे आ राजनीति में सक्रिय रूप से हिस्सा लेवे के बिचार बना लिहलें।

पार्टी साल 2013 में दिल्ली के राजनीति में उतरल आ चुनाव में दिल्ली बिधान सभा के 70 गो में से 28 गो सीट जितलस आ दुसरे अस्थान पर रहे वाली पार्टी बनल। कौनो पार्टी के बहुमत ना मिले के कारन आप आ कांग्रेस मिल के सरकार बनवलस। तेजी देखावत, दिल्ली में जन लोकपाल बिल ले आइल गइल, जब ई साफ़ भ गइल कि अउरी बाकी बड़ पार्टी सभ एह बिल के समर्थन ना करिहें, आम आदमी पार्टी इस्थीपा दे दिहलस। ई सरकार 49 दिन खाती चलल।

साल 2015 में जब दुबारा दिल्ली बिधानसभा के चुनाव भइल, आम आदमी पार्टी के भारी जीत भइल आ 70 गो में से 67 सीट जीत लिहलस, बाकी तीन सीट भाजपा के मिलल आ कांग्रेस के एकहू सीट ना मिलल।

## संदर्भ

## बाहरी कड़ी

* 
* Aam Aadmi Party (AAP) at Elections.in

श्रेणी:दिल्ली
श्रेणी:भारत के राजनीतिक दल
सोमा घोष

डॉ. **सोमा घोष** बनारस में जनमल आ बनारसी इस्टाइल के शास्त्रीय-उपशास्त्रीय संगीत के गायिका बाड़ी। ई भारत के प्रसिद्द शहनाई बजवइया उस्ताद बिस्मिल्ला खान के गोद लिहल बेटी हई। सोमा घोष, बनारसी संगीत के परंपरा अनुसार चैती, कजरी, टप्पा, ठुमरी, दादरा के अलावा गजल गायकी में भी परसिद्ध हई।

घोष पहिली अइसन भारतीय गायिका बाड़ी जेकरा के संसद भवन में गावे के मोका मिलल बाटे। भारत सरकार इनके कला के क्षेत्र में योगदान खाती इनका के पद्मश्री सम्मान दिहले बा।
वर्तमान में घोष, मुंबई में निवास करत बाड़ी आ एक जमाना के परसिद्ध फिलिमकार नबेंदु घोष के बहुरिया हई।

## संदर्भ

श्रेणी:बनारस के लोग
श्रेणी:जियत लोग
गिरिजा देवी

**गिरिजा देवी** भारत के प्रसिद्ध शास्त्रीय गायिका रहली। 

## संदर्भ

श्रेणी:बनारस के लोग
श्रेणी:1929 में जनम
श्रेणी:2017 में निधन
सुहेलवा वाइल्डलाइफ सैंक्चुअरी

**सुहेलवा बनजीव बिहार** () भारतीय राज्य उत्तर प्रदेश में एगो बनजीव बिहार (सैंक्चुअरी) बाटे। ई प्रदेश के प्रमुख पर्यटन स्थल हवे। पहिले ई सोहेलवा जंगल केनाँव से जानल जाय आ बाद सरकार एकरा के जीव विहार घोषित कइलस।

ई बनजीव बिहार यूपी के तीन जिला सभ — बलरामपुर, श्रावस्ती आ गोंडा जिला में फइलल जंगल के रूप में बा आ प्रदेश के राजधानी लखनऊ से करीबन 200 किमी उत्तर ओर बाटे। एकर कुल रकबा करीबन साढ़े चार सौ वर्ग किलोमीटर के बा; ई इलाका बाढ़ परभावित इलाका हवे आ तराई के इलाका होखे के कारण नमी के बहुतायत होला।

ई बनजीव बिहार नेपाल के जंगली इलाका सभ से जुडल बा आ ई शेर (टाइगर) के आवास होखे के कारन परसिध हवे। अउरी जानवरन में गुलदार, भालू, हिरन या फिर चीतल पावल जालें।

## संदर्भ

श्रेणी:उत्तर प्रदेश के वाइल्डलाइफ सैंक्चुअरी
सलाद

240px|thumb|सलाद के सजल प्लेट|alt=सलाद
**सलाद** भोजन के एगो आइटम हवे जेह में मुख्य रूप से कच्चा सब्जी, फल, पत्ता वगैरह चीज के प्लेट में सजा के परोसल जाला। आमतौर पर ई सामान्य तापमान पर या ठंढा क के परोसल जाला हालाँकि, अपवाद के रूप में जर्मन आलू सलाद बाटे जेकरा के गर्म परोसल जाला। सलाद में मुख्य आइटम, छोट छोट टुकड़ा में काटल कच्चा खाइल जा सके वाली सब्जी, फल वगैरह या फिर अइसने चीज होलें जिन्हन के पकावे न परे बलुक खाए खाती हमेशा तइयार होखें।

एकरे नाम के उत्पत्ति लैटिन भाषा से *सैलेट* से बतावल जाला जेकर मतलब नमकीन स्वाद वाला (साल्ट माने नून) खाना होला।

सलाद के भोजन में कबो परोसल जा सके ला हालाँकि, इनहन में अंतर होला:
* एपेटाईजर सलाद - खाना के सुरुआत में परोसल जालें जे हल्का आ भूख बढ़ावे वाला होलें।
* साइड सलाद - मुख्य भोजन के साथे साइड डिश (उपपान) के रूप में।
* मेन कोर्स सलाद - हाई प्रोटीन वाला सलाद जेह खाना के मुख्य हिस्सा होखे लें।
* डेजर्ट सलाद - खाना के बाद परोसल जाए वाला सलाद जेह में फल, मीठा आ जिलेटिन, क्रीम आदि के प्रधानता होखे।

## संदर्भ

श्रेणी:खाना
बान्नीगढ़ी जयगढ़

**बान्नीगढी जयगढ़ गाँवपालिका** नेपाल के प्रदेश संख्या 7 के अछाम जिला के 6 गो गाँवपालिका में से एगो ह। ई गाँवपालिका में 6 गो वार्ड संख्या बा। 2011 के जनगणना के हिसाब से ई गाँवपालिका के कुल जनसंख्या 17359 बा आ कुल क्षेत्रफल 58.26 वर्ग किमी बा। एकर मुख्यालय बरदादेवी में स्थित बा।

नया संविधान के अंतर्गत 744 गो नया स्थानीय प्रशासनिक इकाई लागू भइला के बाद **गाँज्रा**, **जनालीकोट**, **बरदादेवी**, **तिमिल्सेन**, **कालिका** आ **दर्ना** गा.वि.स. मिलाके बान्नीगढी जयगढ़ गाँवपालिका बनल ह । इ गाँवपालिका के स्थापना 10 मार्च 2017 के भइल ह।

## संदर्भ

श्रेणी:अछाम जिला
ईश्वरपुर

**ईश्वरपुर नगरपालिका** नेपाल के प्रदेश संख्या २ के सर्लाही जिला में एगो नगरपालिका बा। नेपाल के नया बिभाजन में पहले के ईश्वरपुर में कलिंजोरर आ गौरीशंकर गाविस सभ के मिला के एह नगरपालिका के अस्थापना भइल बा। एह नगरपालिका के कुल जनसंख्या ५९,९८६ बाटे।

## संदर्भ

श्रेणी:सर्लाही जिला के नगरपालिका आ गाँवपालिका
मलंगवा

**मलंगवा नगरपालिका** नेपाल के प्रदेश संख्या २ के सर्लाही जिला में एगो शहर आ नगरपालिका बा। ई एह जिला के मुख्यालय (सदर मोकाम) भी हवे। पहिले के भांडसार , खुटौना, गम्हरीया गाविस के मलंगवा नगरपालिका में मिला के एह नया बिभाजन वाली नगरपालिका के रचना भइल। इहाँ के कुल जनसंख्या 46,516 बाटे।

## संदर्भ

श्रेणी:सर्लाही जिला के नगरपालिका आ गाँवपालिका
गौशाला

**गौशाला** मेपाल के महोत्तरी जिला क एगो नगरपालिका बा।

## संदर्भ

श्रेणी:महोत्तरी जिला
छत्रदेव

**छत्रदेव गाँवपालिका** नेपाल के प्रदेश संख्या 5 के अर्घाखाँची जिला के 3 गो गाँवपालिका में से एगो ह। ई गाँवपालिका में 8 गो वार्ड संख्या बा। 2011 के जनगणना के हिसाब से ई गाँवपालिका के कुल जनसंख्या 25336 बा आ कुल क्षेत्रफल 87.62 वर्ग किमी बा। एकर मुख्यालय छत्रगंज में स्थित बा।

नया संविधान के अंतर्गत 744 गो नया स्थानीय प्रशासनिक इकाई लागू भइला के बाद **छत्रगंज**, **भगवती**, **बलकोट**, **केरुंगा**, **ठुलापोखरा**, **अर्घातोष (2-5)**, **मरेंग (7-9)** आ **चिदिका (1-8)** गा.वि.स. मिलाके **छत्रदेव गाँवपालिका** बनल ह । इ गाँवपालिका के स्थापना 10 मार्च 2017 के भइल ह।

## संदर्भ

श्रेणी:अर्घाखाँची जिला
अर्जुनधारा

**अर्जुनधारा नगरपालिका** नेपाल के कोशी प्रदेश के झापा जिला में एगो शहर बा।

## संदर्भ

श्रेणी:नेपाल के नगरपालिका सभ
खिजिदेम्बा

**खिजिदेम्बा** नेपाल के कोशी प्रदेश के ओखलढुंगा जिला में एगो गाँवपालिका बा। एह गाँवपालिका के अस्थापना 10 मार्च 2017 के भइल आ नाया प्रशासनिक बिभाजन लागू भइल जेह में पहिले के गाँव बिकास समिति (गाविस) सभ के बिलय क के नाया गाँवपालिका सभ बनल।

साल 2011 के जनगणना के आँकड़ा अनुसार एह गाँवपालिका के कुल जनसँख्या 15106 बा आ रकबा 179.77 वर्ग किलोमीटर बा।

### समावेस भइल गाविस सभ

*रगनी  
*खिजीचण्डेश्वरी   
* खिजीकाती   
*खिजीफलाटे   
*पोकली-9  
*रावादोलु  
*पात्ले 3-6
*भुसिंगा

श्रेणी:कोशी प्रदेश के गाँवपालिका सभ
फिदिम

**फिदिम नगरपालिका** नेपाल के प्रदेश संख्या १ के पाँचथर जिला में एगो नगरपालिका बा आ एह जिला के मुख्यालय बा।

श्रेणी:नेपाल के नगरपालिका सभ
रेडियोएक्टिव प्रदूषण

**रेडियोएक्टिव प्रदूषण** (Radioactive contamination) चाहे **रेडियोधर्मी प्रदूषण** (radiological contamination) अइसन स्थिति हवे जब कौनों इलाका में सतह पर, ठोस पदार्थ सभ में, द्रव सभ में चाहे गैसे में रेडियोएक्टिव पदार्थ के जमाव (डिपोजीशन) होखे चाहे मौजूदगी होखे, (इहाँ तक के मनुष्य के शरीर में अइसन मौजूदगी हो सके ला) आ ई मौजूदगी अनचाहल होखे आ जान के ना होखे।

रेडियोएक्टिव पदार्थ सभ के मौजूदगी से दिक्कत ई होला कि इनहन के क्षय होला आ एह प्रक्रिया में इनहन से खतरनाक रेडियेशन निकले ला। अइसन रेडियेशन में आयोनाइजिंग रेशियेशन जइसे कि अल्फ़ा अ बीटा एडियेशन, गामा किरण, आ न्यूट्रान हो सके लें।

## संदर्भ


श्रेणी:प्रदूषण
एसिड बरखा

240px|thumb|alt=तेजाबी बरखा के ग्राफ|तेजाबी बरखा के प्रासेस
**एसिड बरखा** भा **तेजाबी बरखा** कौनो भी अइसन बरखा हो सके ला जे असाधारण रूप से तेजाबी (एसिडिक) होखे। कहे के मतलब कि अइसन बरखा जेह में गिरे वाला पानी में हाइड्रोजन आयन के अधिकाई होखे (पीएच मान कम होखे)।

अइसन बरखा के मुख्य कारण वायुमंडल में सल्फर डाईऑक्साइड आ नाइट्रोजन ऑक्साइड के पहुँचे के कारण होला काहें कि ई गैस सभ वायुमंडल के हवा में मौजूद पानी के साथे रिएक्शन क के एसिड के निर्माण करे लीं। एह गैस सभ के वायुमंडल में चहुँपे के जिम्मेदार उद्योग से निकले वाला धुआँ गैस आ गाड़ी-बस से निकले वाला धुआँ बा। कई देसन के सरकार एह सभ पर कंट्रोल करे के कोसिस 1970 के दशक से क रहल बाड़ीं।

## संदर्भ

श्रेणी:प्रदूषण
श्रेणी:भौतिक भूगोल
श्रेणी:पर्यावरण भूगोल
खाँदवारी

**खाँदवारी नगरपालिका** नेपाल के प्रदेश संख्या 1 के संखुवासभा जिला में एगो शहर बा आ एह जिला के मुख्यालय भी बा।

## संदर्भ

श्रेणी:नेपाल के नगरपालिका सभ
वेब मैपिंग

[230px|thumb|alt=Map in Smartphone|[स्मार्टफोन में खुलल वेब नक्शा वाला एप]]
**वेब मैपिंग**, चाहे **वेब नक्शा निर्माण**, भूगोलीय जानकारी सिस्टम (जीआइएस) के इस्तेमाल से बनल नक्शा सभ के वल्ड वाइड वेब पर ले आइल आ प्रस्तुत कइल हवे। वेब आधारित अइसन नक्शा बनावल खाली भर वेब कार्टोग्राफी के काम ना हवे बलुक एह में ई चीज भी सामिल बा कि नकसा में का देखावल जाय आ कइसे देखावल जाय ई कुछ हद तक बीछे के सुबिधा नक्शा पढ़े वाला के भी होला। कहे के मतलब कि वेब आधारित नक्सा कौनों फाइनल प्रोडक्ट ना हवे बलुक एह में उपभोक्ता के सहभागिता भी होला।

*वेब जीआइएस* आ *वेब मैपिंग* के अक्सरहा पर्यावाची के रूप में इस्तेमाल होला। वास्तव में वेब जीआइएस के मतलब बा वेब ब्राउजर के जरिये जीआइएस के डेटा तक पहुँचल आ एनालिसिस कइल आ अपना जरूरत आ पसऽन अनुसार नक्सा बनावल।

कई गो वेब मैपिंग सर्विस उपलब्ध बाड़ी स आ इनहन में से कुछ फिरी भी बाड़ी सऽ जइसे कि ओपनस्ट्रीटमैप (OSM) वगैरह, आ लाइसेंस के साथ इस्तेमाल होखे वाला सॉफ्टवेयर भी बाने जइसे कि आर्कजीआइएस। वर्तमान में वेब मैपिंग के बिकास (इवोल्यूशन) के दसा-दिसा निश्चित करे वाला प्रमुख चीजन में अइसन मैपिंग के क्वालिटी, इस्तेमाल करे में सुबिधान, सामाजिक सुबिधा आ कानूनी सीमा वगैरह तत्व मिल के काम क रहल बाने।

## संदर्भ

## अउरी पढ़े लायक
* Rambaldi G, Chambers R., McCall M, And Fox J. 2006. Practical ethics for PGIS practitioners, facilitators, technology intermediaries and researchers . PLA 54:106-113, IIED, London, UK
* Gaffuri J, 2012. *[http://www.ahahah.eu/data/doc/gisscience2012_gaffuri_draft.pdf Toward web mapping with vector data]*. Vol. 7478 of Lecture Notes in Computer Science. Springer, Ch. 7, pp.&nbsp;87–101. DOI:10.1007/978-3-642-33024-7_7
* Feldman, S 2010. History of Web Mapping - slide deck and History of Web Mapping - mind map

श्रेणी:जीआइएस
श्रेणी:कार्टोग्राफी
श्रेणी:नक्शा
भूगोलीय आँकड़ा आ जानकारी

**भूगोलीय आँकड़ा आ जानकारी** अइसन जानकारी होला जेह में कौनों न कौनों तरीका से बाकी बिसेसता सभ के साथ कौनों चीज के धरती पर लोकेशन के बारे में भी जानकारी जरूर जुड़ल होखे। मने कि जवना चीज के बारे में जानकारी होखे, ओह चीज के लोकेशन भी आंकड़ा के हिस्सा होखे। परंपरागत रूप से अइसन आँकड़ा नक्सा के रूप में देखावल जात रहल।

अइसन आँकड़ा सभ के अउरी कई नाँव से जानल जाला: ***जियोइन्फार्मेशन***, ***जियोस्पेशियल डेटा***, ***जियोरिफरेंस्ड डेटा***, ***जियोकोडेड डेटा*** वगैरह एकर प्रमुख नाँव बाने।

भूगोल आ भूसूचनाबिज्ञान में, जीआइएस में, एह आँकड़ा सभ के दू कंपोनेंट (घटक) में बाँटल जाला - स्पेशियल डेटा, आ एट्रीब्यूट डेटा। यानी भूगोलीय आँकड़ा के ऊ हिस्सा जवन लोकेशन के बारे में में जानकारी होखे स्थानिक आँकड़ा कहाला आ बाकी जानकारी आ लच्छन सभ के गैर-स्थानिक भा नॉन-स्पेशियल या एट्रीब्यूट डेटा कहल जाला।

एगो अनुमान के मोताबिक सरकारी आंकड़ा सभ के 90% हिस्सा अइसन होला जे में जगह के बारे में जानकारी जरूर होखे ले।

## संदर्भ

## बाहरी कड़ी
*

आँकड़ा
श्रेणी:जीआइएस

श्रेणी:रिमोट सेंसिंग
वेब ब्राउजर

**वेब ब्राउजर** () चाहे खाली **ब्राउजर** अइसन सॉफ्टवेयर एप्लीकेशन हऽ जेकरे दुआरा वल्ड वाइड वेब पर मौजूद जानकारी ले पहुँचल जा सके ला। आसान भाषा में अइसन साफ्टवेयर जेकरे मदद से हमनी के वेबसाइट देखीं ला। कुछ प्रमुख ब्राउजर सभ में गूगल क्रोम, मोजिला फायरफॉक्स, ऑपेरा मिनी, इंटरनेट एक्स्प्लोरर (अब माइक्रोसॉफ्ट एज) वगैरह के नाँव गिनावल जा सके ला। ई आजके ज़माना में इंटरनेट ले पहुँचे के सभसे सुगम सॉफ्टवेयर बाने।

## संदर्भ

श्रेणी:इंटरनेट
ब्राउजर (बहुअर्थी)

**ब्राउजर** भा **ब्राउज़र** के निचे दिहल अरथ हो सके लें:

* वेब ब्राउजर - वेबसाइट देखे में इस्तेमाल होखे वाला सॉफ्टवेयर।
* ब्राउजिंग - ब्राउजर से वेबसाइट देखे के क्रिया।
चिशंखुगढ़ी

**चिशंखुगढी** नेपाल के कोशी प्रदेश के ओखलढुंगा जिला में एगो गाँवपालिका बा। एह गाँवपालिका के अस्थापना 10 मार्च 2017 के भइल आ नाया प्रशासनिक बिभाजन लागू भइल जेह में पहिले के गाँव बिकास समिति (गाविस) सभ के बिलय क के नाया गाँवपालिका सभ बनल।

साल 2011 के जनगणना के आँकड़ा अनुसार एह गाँवपालिका के कुल जनसँख्या 15196 बा आ रकबा 126.91 वर्ग किलोमीटर बा।

### समावेस भइल गाविस सभ

*कुईभिर  
*पोखरे  
*दियाले  
*रातमाटे  
*सेर्ना  
*भदौरे  
*माम्खा  

### प्रशासन

### बाहरी कडी

श्रेणी:कोशी प्रदेश के गाँवपालिका सभ
श्रेणी:ओखलढुंगा जिला के नगरपालिका आ गाँवपालिका